b'\n_START_ARTICLE_\nJalop\xc3\xa4hkin\xc3\xa4t\n_START_SECTION_\nK\xc3\xa4ytt\xc3\xb6\n_START_PARAGRAPH_\nJalop\xc3\xa4hkin\xc3\xb6ist\xc3\xa4 k\xc3\xa4ytet\xc3\xa4\xc3\xa4n usein yleisnimityst\xc3\xa4 p\xc3\xa4hkin\xc3\xa4puu. Niiden puuaines soveltuu mainiosti puusep\xc3\xa4nt\xc3\xb6ihin. Eurooppalaisen p\xc3\xa4hkin\xc3\xa4puun eli saksanjalop\xc3\xa4hkin\xc3\xa4n (Juglans regia) puuaines on vaalean- tai harmaanruskeaa. Puuaineksen huokoset ovat tasaiset ja hienot. Se on ominaispainoltaan kuivana noin 0,60, joten se on verrattain raskasta. Amerikkalaisen p\xc3\xa4hkin\xc3\xa4puun eli mustajalop\xc3\xa4hkin\xc3\xa4n (Juglans nigra) puuaines on punaisempaa sinipunaisin vivahduksin. Se on my\xc3\xb6s keve\xc3\xa4mp\xc3\xa4\xc3\xa4 ja pinnaltaan karkeampaa. P\xc3\xa4hkin\xc3\xa4puuta k\xc3\xa4ytet\xc3\xa4\xc3\xa4n muun muassa viiluina tai kokopuuna hienoihin koriste-esineisiin, soittimiin, ampuma-aseiden periin, huonekaluihin ja sisustust\xc3\xb6ihin. Erityisen arvostettua on ranskalainen Dordognen alueen jalop\xc3\xa4hkin\xc3\xa4puu._NEWLINE_Jalop\xc3\xa4hkin\xc3\xa4t ovat huomattavan paljon hiilt\xc3\xa4 sitovia puita.'